Københavns Adresseavis, 1778-01-09
En skikkelig og paalidelig Arbeydsmand, som for billig ugentlig Betaling vil paatage sig at holde reent om en publik Bygning, saaledes som den sidst udgivne kongelige Anordning det befaler, kan melde sig hos S. Colding i lille Kannikestræde Nr. 33. Oculisten Hr. Pellier, som allerede er bekiendt af disse Blade, har den 18 December i det Kongel. Collegii Medici og Chirurgici Nærværelse opereret Serganten Warta af det Oldenborgiske Regiment, som i nogle Aar har været blind paa det ene Øye, og forskaffet ham sit Syn igien; han boer i Borgergade No. 107. Den 21 Ejusdem har han oppereret Strømpe=Fabricant Sr. Weber, som er 68 Aar gammel, og paa det ene Øye i 11 Aar, og paa det andet i 3 Aar har været blind, saa at han næst Guds Hielp, uden ringeste Tilfælde er kommet til sit forrige Syn igien; han boer i store Kongensgade Nr. 256. End videre har han den 23de af somme Maaned opereret Daniel Nielsen af Vigerstad Sogn og Bye med den lykkeligste Fremgang; denne logerer paa Nørregade Nr. 54. Ved hans Raad og Midler er ogsaa flere andre Personer af mange Slags Øyen=Sygdomme bleven befriede og for Blindhed bevarede.